**Petale de vis**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Scrisu’-acesta pare uns cu vârf de stâncă,

Literele-s copci în gheaţa din ferpar

Din caligrafie, cremenea adâncă

Îmi aprinde seară-n gerul din amnar.

Din murale voci se disjung în sloiuri

Ca-ntr-un Babel Turn, sângerând cuvânt

O catapeteasmă cu regrete roiuri

Şi un plic sardonic aruncat în vânt.

Muchii îngheţate de papirus sur,

Taie-n cartilaje de priviri ardente

Decrepite lanţuri de crivăţ obscur

Ce suflă răspunsul la-ntrebări latente.

În lumini păgâne descifrez scrisoarea

Cântă foaia crudă în cor abstinent,

Tu mă taci din vorbe, şi din depărtarea

Unui dans în doi mă socoţi absent.

Nu încerc să bat la contumacii închise

Nici să dau cu lacrimi peste slove reci,

Vreau doar a-nţelege cum din ploi de vise

Scrisu’-acest'-aduce noaptea pe poteci.

O misivă-nfiptă-n pisc de vorbe goale

Îmi răstoarnă-n poale acribii de fugă…

Ieri mă legănai în servituţi vocale

Azi, din scrisu’-acesta, îngenunchi a rugă!

Scrisul e de gheaţă, dar printre cuvinte

Cânta imn de fulgi calzi, ca-n Paradis,

Eu aştept poştaşul, ca mai înainte

Aducând petalele cu iubiri de vis.

Marian Puscasiu

Septembrie 2015